《小桃红 咏小桃红菊花》
清代·董元恺

种擅秋花俊。色比春花嫩。拂拂丹葩，斑斑红雨，一天孤韵。

向徵丹篱下问津来，错把桃源认。

气暖秋风困。霜点春风晕。带醉低开，和莺吹折，鬓边斜衬。

算高人晚节助幽人，销得佳人恨。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。